
МОТИВИ
към проект на Наредба за изменение и допълнение на Наредба № Н-2 от 22 февруари 2023 г. за условията и реда за разработване и планиране на курсове, кандидатстване и обучение на военнослужещи и цивилни служители от Министерството на отбраната, структурите на пряко подчинение на министъра на отбраната и Българската армия в курсове, провеждани във военните академии, висшите военни училища, професионалните сержантски (старшински) колежи и в чуждестранни образователни институции.
(обн. в ДВ, брой 19 от 2023 г.) 



Проектът на Наредба за изменение и допълнение (НИД) на Наредба № Н-2 е изготвен на основание чл. 31, ал. 1 от Закона за отбраната и въоръжените сили на Република България във връзка с чл. 116б и чл. 117, ал. 2 и чл. 123 от Правилника за прилагане на Закона за отбраната и въоръжените сили на Република България, приет с ПМС № 46 от 2010 г.

Причини, налагащи приемането на нормативния акт

Обучението на офицери в курс „Специализиран тактически курс“ и обучението на офицерски кандидати и сержанти (старшини) в курс за придобиване на професионална квалификация по военно дело (КППКВД) са част от кариерния модел за развитие на военнослужещите, регламентиран в чл. 111, ал. 1 и чл. 116б от Правилника за прилагане на Закона за отбраната на въоръжените сили на Република България, като военнообразователните институции на Република България имат отговорност към това обучение, като не само го организират и провеждат, но и администрират (издават удостоверения за придобита квалификация).
Причините за разработване на проекта на НИД на Наредба № Н-2 са свързани с необходимостта от цялостно актуализиране на разпоредбите на раздел VII на наредбата относно условията и реда за кандидатстване на офицерски кандидати и сержанти (старшини) в курс за придобиване на професионална квалификация по военно дело, както и необходимостта от синхронизиране на нормативната уредба по отношение задълженията на военнообразователните институции по въвеждането на сертификати/удостоверения за завършено обучение в „Автоматизираната система за управление на човешките ресурси“.

Цели на нормативния акт

С проекта на НИД на Наредба № Н-2 се цели да се създаде правна регламентация по отношение на:
· детайлизиране и прецизиране на текстовете, свързани с условията и реда за кандидатстване на офицерските кандидати и сержантите (старшините) в КППКВДВ, както и реда за зачисляване на офицерите в курс „Специализиран тактически курс“;
· въвеждането на сертификати/удостоверения за завършено обучение в „Автоматизираната система за управление на човешките ресурси“ от военнообразователните институции.
С проекта на НИД на Наредба № Н-2 ще се ограничат възможностите за системни нарушения и ще се повиши контролната дейност по отношение условията и реда за кандидатстване за обучение в КППКВД, въвеждането на сертификати/удостоверения за завършено обучение в „Автоматизираната система за управление на човешките ресурси“ от военнообразователните институции и включването на офицери в курс „Специализиран тактически курс“.

Финансови средства, необходими за прилагането на нормативния акт 

За приемането на акта не са необходими допълнителни разходи/трансфери/ други плащания по бюджета на Министерството на отбраната. Предложеният акт не води до въздействие върху държавния бюджет. Не се предвиждат допълнителни разходи и за адресатите на наредбата.

Анализ за съответствие с правото на Европейския съюз 

Проектът на Наредба не съдържа разпоредби, транспониращи актове на институциите на Европейския съюз, поради което не е приложена таблица на съответствието с правото на Европейския съюз.

